Diskussion:Palle Tillisch

message: Hej Hjart. Jeg bemærkede at du placerede denne artikel i folketingskategorier. Der var en Palle Tillisch som var medlem af Folketinget fra 1973 til 1975, men er der nogen kilde som eksplicit siger at roeren og politikeren med samme navn også er samme person? Kartebolle (Dipsacus fullonum) (diskussion) 4. feb. 2023, 13:29 (CET)
replies: text: @Dipsacus fullonum De har ifølge samme fødsels- og dødsdatoer: https://www.ft.dk/medlemmer/fhvmf/p/palle-tillisch . Hjart (diskussion) 4. feb. 2023, 13:34 (CET)

text: @Dipsacus fullonum Se iøvrigt også den engelske version af artiklen. Hjart (diskussion) 4. feb. 2023, 13:39 (CET)
replies: text: : Hej Oleryhlolsson, kan du hjælpe her? Du har redigeret den engelske artikel om Palle Tillisch. Kender du kilder som siger at roeren Palle Tillisch og sagføreren/politikeren Palle Tillisch er den samme person? Jeg vil foretrække en eksplicit sammenlinkning af de to roller i stedet for kun at basere det på sammenfald af navn og fødsels-/dødsdatoer. --Kartebolle (Dipsacus fullonum) (diskussion) 4. feb. 2023, 14:00 (CET)
replies: text: :: Der er i øvrigt også en Palle Tillisch med de samme fødsels- og dødsdatoer i Frihedsmuseets modstandsdatabase: http://modstand.natmus.dk/Person.aspx?59225 --Kartebolle (Dipsacus fullonum) (diskussion) 4. feb. 2023, 14:08 (CET)

text: :Øh, ja det er der, andre kilder, men har du overvejet, hvor 'mange' der hedder Tillisch til efternavn her til lands - det er under 50, så spørgsmålet kunne jo også blive, hvad er sandsynligheden for at roeren, politikeren ... og modstandsmanden kunne være forskellige personer, men med samme fødsels- og dødsdatoer? Det er ikke en Palle Jensen, vi taler om her. Ole Ryhl Olsson (diskussion) 4. feb. 2023, 18:57 (CET)
replies: text: ::I Politikens nekrolog er han omtalt som både folketingsmand (endda både gruppeformand og landsformand for partiet) og også som roer (men dog ikke som modstandsmand). Den findes vist ikke på politiken.dk, men må være god nok som kilde. --Økonom (diskussion) 4. feb. 2023, 19:45 (CET)
replies: text: ::: Økonom, tak for at finde den nekrolog. Det er rart at undgå førstehåndsforskning ved selv at forbinde forskellige områder af mandens liv, også selvom risikoen for sammenblanding af to personer med et så sjældent navn og ens fødsels- og dødsdatoer er astronomisk lille. Jeg har nu også tilføjet lidt til artiklen. --Kartebolle (Dipsacus fullonum) (diskussion) 4. feb. 2023, 21:10 (CET)
replies: text: :::: Økonom, siger nekrologen hvor han døde? Ifølge Wikidata både fødtes og døde han i Gentofte, men der er ingen kilde. Juridisk Stat siger han blev født i Hellerup. --Kartebolle (Dipsacus fullonum) (diskussion) 4. feb. 2023, 21:49 (CET)
replies: text: :::::@Dipsacus fullonum Olympedia angiver Gentofte for begge dele. Det er sikkert derfra wikidataangivelserne stammer. Hjart (diskussion) 4. feb. 2023, 22:03 (CET)

text: :::::For fødslens vedkommende er det vel korrekt at anvende såvel betegnelsen Gentofte som Hellerup. Han er hverken født i Gentofte Sogn eller Hellerup Sogn, men derimod i Maglegaards Sogn, som jo er beliggende i Gentofte Kommune, men fødestedet Tranegårdsvej 12A har postnummer Hellerup i vore dage, og er beliggende ganske tæt på Strandvejen. Ole Ryhl Olsson (diskussion) 5. feb. 2023, 02:01 (CET)
replies: text: :::::: Det lyder til at du personligt kendte ham eller hans familie – eller måske ligesom mig har kigget i kirkebogen. I alle fald har jeg opdateret artiklen med det præcise fødested. --5. feb. 2023, 02:53 (CET)
Nekrologen siger ikke noget om dødsstedet, blot "Landsretssagfører Palle Tillisch, Charlottenlund, er død, 74 år." --Økonom (diskussion) 5. feb. 2023, 08:22 (CET)
thread_title:  Roer og politiker?